ddrg/super_eurlex huggingface dataset:
(4)

Hindamisaruande kohta on esitanud vastastikused eksperdihinnangud liikmesriigid ja EFSA ning see esitati komisjonile 24. aprillil 2006. aastal EFSA kokkuvõttena, milles käsitletakse vastastikuseid eksperdihinnanguid pestitsiidse toimeaine kadusafossi riskianalüüsi kohta. (4) Liikmesriigid ja komisjon vaatasid kõnealuse aruande läbi toiduahela ja loomatervishoiu alalises komitees ning see vormistati 24. novembril 2006 komisjoni läbivaatamisaruandena kadusafossi kohta.
(9)

Toimeainete suhtes, mida sisaldavate taimekaitsevahendite turult kõrvaldamiseks vajalik etteteatamisaeg on lühike, on asjakohane ette näha kuni 12 kuu pikkune ajapikendus olemasolevate varude realiseerimiseks, ladustamiseks, turuleviimiseks ja kasutamiseks, et kõnealuseid varusid oleks võimalik kasutada ainult ühe kasvutsükli jooksul. Kui on ette nähtud pikem etteteatamisaeg, võib seda lühendada nii, et see lõpeb kasvuperioodi lõpul.
(5)

Kõnealuse toimeaine hindamisel on esile kerkinud terve rida küsimusi. Karbosulfaani kasutamise tagajärjel tekivad metaboliidid, mis on ohtlikud. See on murettekitav seoses tarbijate kokkupuute ja põhjavee saastamise võimaliku riskiga. Siiski ei võimaldanud teavitaja tähtajaks esitatud andmed lahendada nimetatud probleeme. Lisaks sisaldab tehniline materjal (st toimeaine sellisena, nagu seda müüakse turul) olulisi lisaaineid, millest vähemalt üks (N-nitrosodibutüülamiin) on kantserogeenne. Tehniline materjal sisaldab nimetatud lisaainet sellisel määral, mis on murettekitav. Teavitaja tähtajaks esitatud andmed ei olnud piisavad nimetatud probleemide lahendamiseks. Seetõttu ei saadud nõuetekohaselt hinnata kasutajate riski. Teavitaja tähtajaks esitatud nõuetes ei käsitletud nõuetekohaselt riski lindude ja imetajate, veeorganismide, mesilaste, muude kui sihtrühma lülijalgsete, vihmausside ja muude kui sihtrühma mullaorganismide ning taimede puhul. Seetõttu jääb nimetatud liikide riskihindamine endiselt probleemiks. Seega ei olnud kättesaadava teabe põhjal võimalik järeldada, et karbosulfaan vastab direktiivi 91/414/EMÜ I lisasse kandmise kriteeriumidele.
(39)

Seetõttu järeldab komisjon, et puuduvad tõendid selle kohta, et abi oli ettevõtjale CORDEX vajalik, et teha asjaomane investeering Brasiilias. Abil on tõenäoliselt märkimisväärne moonutav mõju konkurentsile ühenduse turul. Komisjon järeldab seega, et kavandatud riigiabi CORDEXile seoses tema välismaiste otseinvesteeringutega Brasiilias ei aita kaasa teatava majandustegevuse arengule artikli 87 lõike 3 punkti c tähenduses, ilma et see mõjutaks kaubandustingimusi määral, mis oleks vastuolus ühenduse huvidega, ning on seega ühisturuga kokkusobimatu,
(5)

Kõnealuse toimeaine hindamisel on esile kerkinud terve rida küsimusi. Põhjavee saastamise riskihindamist ei olnud võimalik viia lõpule eelkõige seetõttu, et teavitaja tähtajaks esitatud andmed ei sisaldanud piisavalt teavet terve rea ohtlike metaboliitide kohta. Ka tarbijatele suunatud riski hindamist, mis osutus murettekitavaks tarbijate haavatavate rühmade, eelkõige laste akuutse kokkupuutega seoses, ei olnud võimalik lõpetada teabe puudumise tõttu teatavate asjaomaste jääkide kohta. Lisaks ei olnud teavitaja tähtajaks esitatud andmed piisavad, et võimaldada Euroopa Toiduohutusametil hinnata toimeaine ökotoksikoloogilist mõju. Selle tulemusena on jätkuvalt probleemiks riskihindamine lindude ja imetajate, veeorganismide, mesilaste, muude kui sihtrühma lülijalgsete, vihmausside ja muude kui sihtrühma mullaorganismide puhul. Seega ei olnud kättesaadava teabe põhjal võimalik järeldada, et karbofuraan vastab direktiivi 91/414/EMÜ I lisasse kandmise kriteeriumidele.
(5)

Kõnealuse toimeaine hindamisel on esile kerkinud terve rida küsimusi. Teavitaja esitatud andmete hindamine näitas, et isegi kaitsevahendite kasutamise puhul puutuvad kasutajad kokku aine kogustega, mis ületavad kasutaja ainega kokkupuutumise vastuvõetava ulatuse. Põhjavee saastamise võimaliku riski kohta ei olnud võimalik teha järeldust teatavate metaboliitide lagunemismudelit käsitlevate andmete puudumise ja teavitaja liialt optimistliku oletuse tõttu, et praktikas võib kasutamiskoguseid käsitada oluliselt madalamana. Samuti ei ilmnenud kättesaadavate andmete põhjal, et kokkupuude lindude ja imetajate puhul on vastuvõetav.
(4)

Määruse (EÜ) nr 999/2001 artikli 13 lõikes 1 on sätestatud, et erandina kohordi loomade kõikide kehaosade täielikust hävitamisest võivad liikmesriigid kohaldada muid meetmeid, mis tagavad samaväärse kaitstuse, juhul kui need meetmed on heaks kiidetud vastavalt komiteemenetlusele.
(31)

Otsuses järeldatakse, et kavandatud koondumine ei tõkesta oluliselt tõhusat konkurentsi ühisturul või selle olulises osas eelkõige turgu valitseva seisundi loomise või tugevdamise tulemusena. Sellest tulenevalt kuulutatakse otsuses koondumine kokkusobivaks ühisturuga ja EMP lepinguga vastavalt ühinemismääruse artikli 2 lõikele 2 ja artikli 8 lõikele 1 ning EMP lepingu artiklile 57. Seetõttu järeldatakse, et komisjon on suulise menetluse kaudu võtnud arvesse nõuandekomitee 6. detsembri 2006. aasta arvamust, ärakuulamise eest vastutava ametniku lõpparuannet kõnealuses juhtumis ja võtnud vastu lisatud otsuse inglise keeles, mis on autentseks keeleks.
(65)

Seetõttu järeldab komisjon, et kõnealune investeerimisprojekt vastab üldjoontes tingimustele, mille täitmine on vajalik selleks, et projekti saaks käsitleda olemasoleva laevatehase täiustamise või ajakohastamisena, eesmärgiga suurendada olemasolevate rajatiste tootlikkust. Komisjon võtab teadmiseks, et riigiabi on piiratud regionaalabi käsitlevates ühenduse suunistes määratletud abikõlblike kulutustega ning et selle andmisel peetakse kinni kehtivast ülempiirist 22,5 %.
(51)

On jõutud otsusele, et riiklikud normid võib ajutiselt säilitada keskkonnakaitsega seotud põhjustel ning et vastavalt olemasolevale teabele on tegemist ainsa võimaliku meetmega, kuidas tagada Madalmaade taotletud kõrge kaitsetaseme säilimine. Seepärast on komisjon seisukohal, et kuni asjakohaste ohtu vähendavate meetmete kindlaksmääramiseni võib ta järeldada, et siseturu toimimist takistavate asjaolude puudumise tingimus on täidetud.
(5)

Kõnealuse toimeaine hindamisel on esile kerkinud mitmeid küsimusi. Eeskätt ei ole olemasolevate andmete põhjal tõestatud, et tarbija kokkupuude toimeainega on lubatav. Nagu näitab kättesaadav teave, võivad tekitada probleemi metaboliidid, mille toksilisuse aste on sama mis toimeainel ja mille olemasolu toksikoloogiliselt ohtlikel tasemetel ei saa välistada. Probleemne on ka kasutajate, töötajate ja kõrvalseisjate kokkupuude toimeainega.
(4)

Hindamisaruande kohta on esitanud vastastikused eksperdihinnangud liikmesriigid ja Euroopa Toiduohutusamet ning see esitati komisjonile 23. juunil 2006. aastal EFSA kokkuvõttena, milles käsitletakse vastastikuseid eksperdihinnanguid pestitsiidse toimeaine diasinooni riskianalüüsi kohta. (4) Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 29. septembril 2006 komisjoni läbivaatamisaruandena diasinooni kohta.
(179)

Euroopa Kohtu väljakujunenud kohtupraktika kohaselt on komisjon pädev otsustama, kas asjaomane riik peab abi tühistama või seda muutma, (58) kui komisjon on leidnud, et see ei vasta ühisturu nõuetele. Samas on Euroopa Kohus pidevalt väitnud, et riigi kohustus tühistada abi, mille kohta komisjon on leidnud, et see on ühisturuga kokkusobimatu, on kavandatud selleks, et taastada enne abi andmist kehtinud olukord (59). Selles kontekstis on Euroopa Kohus leidnud, et see eesmärk on saavutatud, kui abisaaja on maksnud tagasi talle õigusvastase abina eraldatud summad ja loobunud seega eelisest, mis tal on konkurentide ees turul olnud, ning enne abi andmist kehtinud olukord on taastatud (60).
(50)

Alates 1. jaanuarist 2004 jääb mineraalõlide kahesugune, muul viisil kui kütusena ja mineraloogilistes protsessides kasutamine ühenduse ühtlustatud meetmete kohaldamisalast välja ja seetõttu kõnealusest kuupäevast alates seonduvad maksuvabastused riiklike maksudega, mida kohaldati ühenduse maksu puudumisel 2001. aasta keskkonnakaitsele antavat abi käsitlevate ühenduse suuniste punkti 51.1 alapunkti b teise taande tähenduses. Nimetatud sättes nõutakse, et maksuvabastusest kasu saavad ettevõtjad maksaksid „olulise osa” siseriiklikust maksust. Selle põhjuseks on, et neile jääks stiimul oma keskkonnakaitsemeetmete tõhusust parandada. See tuleneb suuniste punkti 51.1 alapunkti b esimese taande sõnastusest, mis võimaldab maksuvähendusi ühtlustatud maksust, kui abisaajad maksavad üle ühenduse alammäära „et anda ettevõtjatele stiimul keskkonnakaitsemeetmete tõhususe parandamiseks.” See on kohaldatav ka juhul, kui siseriiklik maks on märkimisväärselt kõrgem kui võrreldavad maksud (teatavates) teistes liikmesriikides, nagu see oli Itaalia puhul. Komisjoni tegevuse põhjal on selge, (21) et 20 % siseriiklikust maksust või ühenduse alammäärast, mida kohaldatakse muude energiakasutusviiside suhtes, mis jäävad direktiivi 2003/96/EÜ kohaldusalasse (15 eurot tonni kohta), tuleb vaadata märkimisväärse osana isegi siis, kui ühenduse alammäära ei kohaldata kõnealuse energiakasutuse suhtes. Seetõttu on komisjon arvamusel, et ainult maksuvabastusi, mis ulatuvad üle 20 % riiklikust maksust või üle 15 euro tonni kohta, sõltuvalt sellest, milline neist on madalam, võib pidada ühisturuga kokkusobivaks. Maksuvabastus kuni 20 % tasemeni või kuni 15 euroni tonni kohta kujutab endast seega kokkusobimatut abi.
(4)

Hindamisaruande kohta on esitanud eksperthinnangud liikmesriigid ja Euroopa Toiduohutusamet ning see edastati komisjonile 12. mail 2006. aastal EFSA kokkuvõttena, mis sisaldab vastastikuseid eksperthinnanguid pestitsiidse toimeaine diklorofossi ohuanalüüsi kohta. (4) Selle aruande vaatasid läbi liikmesriigid ja komisjon toiduahela ja loomatervishoiu alalises komitees ning see vormistati 29. septembril 2006. aastal komisjoni läbivaatamisaruandena diklorofossi kohta.
(57)

Torujuhe võib tuua kaudset keskkonnakasu sellega, et transport väheneb ja kasutatakse kõige tõhusamat transpordiliiki. Toorme nagu etüleeni ja nafta torujuhtmetransport on keskkonnasõbralikum kui muud transpordiliigid, mida kasutatakse derivaatide ja lõpptoodete vedamiseks. Plasti tarbimine sõltub suuresti üldisest tarbimistasemest ja tööstustootmisest ning ei ole alust arvata, et see oleks Baieris teistmoodi. Kui torujuhet ei oleks ja Baieri naftakeemiatööstus tervikuna hääbuks, hakataks etüleeni derivaate ning vahe- ja lõppsaadusi Baierisse rohkem sisse vedama. Lisaks võimaldab torujuhe kasutajatel investeerida võimsustesse kõikjal torujuhtme ääres, lubades neil valida asukohti, mis on kliendile lähemal ja/või sellistes piirkondades, kus tootmine on keskkonnale vähem kahjulik. Komisjon märgib siiski, et Baieri naftatööstuse hääbumise stsenaarium on pigem ebatõenäoline. Seega ei saa võimalikes eelistes kindel olla ning neile abi hindamisel toetuda. Teisalt märgib komisjon, et on vähetõenäoline, et torujuhtmel oleks keskkonnale kahjulik mõju.
§ 3.

(1) Kui teleringhäälinguorganisatsioon on saanud käesoleva seaduse paragrahvi 4 alusel välja antud määruses osutatud sündmuse ülekandmise ainuõiguse, edastab ta sündmust telekanalis, mida saab tasuta jälgida vähemalt 70 % litsentsitasu maksvatest ja litsentsitasust vabastatud Austria vaatajatest, järgides korralduses sätestatud korda (täielik või osaline otseülekanne või hilisem edastus). Käesoleva lõike kohaldamisel käsitatakse hilisema edastusena ülekannet, mis algab hiljemalt 24 tundi pärast sündmuse algust. (2) Käesoleva seaduse kohaldamisel käsitatakse tasuta telekanalina kanalit, mida saab vaadata ilma lisatasude või korrapäraste tasudeta kodeerimisseadmete kasutamise eest. Käesoleva lõike tähenduses ei hõlma lisatasu litsentsitasu (litsentsitasude seaduse (Rundfunkgebührengesetz – RGG) § 2), programmitasu (RFG § 20), kaabellevivõrguga liitumise tasu ja kaabellevivõrgu operaatorile makstavat püsitasu. (3) Lõikes 1 osutatud kohustust peetakse täidetuks, kui tõendatakse, et teleringhäälinguorganisatsioon tegi kõik, mida võib normaalsetes turutingimustes põhjendatult eeldada võimaldamaks lõikes 1 osutatud sündmuse vaatamist tasuta telekanalist. Teleringhäälinguorganisatsioon võib kõnealuste tingimuste suhtes vabatahtliku kokkuleppe saavutamiseks pöörduda Föderaalse Sideameti (Bundeskommunikationssenat) poole. Sideamet kaasab kokkuleppe saavutamisse kõik pooled ning koostab läbirääkimiste ja nende tulemuste kohta kirjaliku protokolli. (4) Kui kokkulepet ei saavutata, otsustab Föderaalne Sideamet ühe asjaomase teleringhäälinguorganisatsiooni taotlusel, kas asjaomane teleringhäälinguorganisatsioon on täitnud nõuetekohaselt lõigetes 1 ja 3 sätestatud kohustusi. Kui teleringhäälinguorganisatsioon ei ole kõnealuseid kohustusi nõuetekohaselt täitnud, määrab Föderaalne Sideamet teleringhäälinguorganisatsiooni eest kindlaks, mida käsitatakse lõikes 3 osutatud normaalsete turutingimustena. Föderaalne Sideamet kehtestab eelkõige ülekandmisõiguse sobiva turuhinna. (5) Kui teleringhäälinguorganisatsioon ei ole nõuetekohaselt täitnud lõikes 1 sätestatud kohustusi, võib tema vastu esitada tsiviilhagi kahjude hüvitamiseks. Kahjunõue hõlmab ka hüvitist saamata jäänud tulu eest. (6) Kahju hüvitamise hagi on lubatav üksnes siis, kui on tehtud lõikes 4 osutatud otsus. Ilma et see piiraks lõike 7 kohaldamist, on edasikaebamisele mittekuuluv kohtuotsus kohtu ja lõikes 4 osutatud menetlusega seotud poolte suhtes siduv. (7) Kui kohus leiab lõikes 6 osutatud menetluse käigus, et otsus on õigusvastane, katkestab ta menetluse ja esitab föderaalkonstitutsiooni (B-VG) artikli 131 lõike 2 alusel kõrgema astme halduskohtule (Verwaltungsgerichtshof – VwGH) kaebuse, taotledes deklaratiivset kohtuotsust, mis kinnitaks otsuse õigusvastasust. Kui kõrgema astme halduskohus on oma otsuse välja kuulutanud, jätkab kohus menetlust ja teeb vaidluse kohta otsuse kooskõlas kõrgema astme halduskohtu õigusliku seisukohaga.
(13)

Soome meetmete proportsionaalsust suurendab asjaolu, et neil ei ole tagasiulatuvat mõju ja seega need ei mõjuta loetletud sündmustega seotud ülekandeõiguste kasutamist, kui need õigused on saadud enne meetmete jõustumist.
(44)

Kuna meede on käsitletav riigiabina EÜ asutamislepingu artikli 87 lõike 1 tähenduses, siis tuleb hinnata selle ühisturuga kokkusobivust artikli 87 lõigetes 2 ja 3 ettenähtud erandite põhjal. Artikli 87 lõikes 2 sätestatud erandid, mis käsitlevad üksiktarbijatele antavat sotsiaalabi, abi loodusõnnetuste või erakorraliste sündmuste tekitatud kahju korvamiseks ning Saksamaa Liitvabariigi teatavatele piirkondadele antavat abi, kõnealusel juhul ei kehti. Meedet ei saa käsitleda Euroopa ühistes huvides oleva olulise projektina või abinõuna tõsise häire kõrvaldamiseks Itaalia majanduses, mis on ettenähtud artikli 87 lõike 3 punktiga b. Ka ei saa meetme suhtes kohaldada artikli 87 lõike 3 punkti c kohast erandit, mille kohaselt on lubatud sellise abi andmine, mis soodustab teatava majandustegevuse või teatavate majanduspiirkondade arengut tingimusel, et selline abi ei kahjusta kaubandustingimusi määral, mis oleks vastuolus ühiste huvidega. Meetme eesmärgiks ei ole ka artikli 87 lõike 3 punktiga d ettenähtud kultuuri edendamine ega kultuuripärandi säilitamine.
(80)

gbb-le võimaldati passiivne osalus (meede 1). Saksamaa andmete kohaselt anti osalus gbb kava raames ja see ei hõlma riiklikku toetust. Komisjon tegi aga kindlaks, et osaluse saamise ajal oli gbb täielikult panga Deutsche Ausgleichsbank (Saksamaa riiklik arengupank) kontrolli all. Deutsche Ausgleichsbank on avalik-õiguslik asutus ja tema ülesanne on edendada Saksamaa majandust avalikust huvist lähtudes. Ka gbb-l on majanduse edendamise kohustus. gbb vastutas näiteks fondi Konsolidierungs- und Wachstumsfonds Ostdeutschland (Ida-Saksamaa Ühendamis- ja Kasvufond) tegevuse eest. Fondi ülesanne oli toetada Ida-Saksamaa keskmise suurusega ettevõtteid neile omakapitali võimaldamise teel, et tugevdada nende omakapitali baasi. Seega leiab komisjon, et kõnealuse meetme peaks võimaldama riik. Punktides 59–62 on selgitatud, et Bike Systems sai meetme abil eelise, mida ta turul saavutanud ei oleks.
(42)

Eespool esitatut silmas pidades järeldab komisjon, et Portugali ametiasutused pole suutnud tõestada, et ORFAMA vajab kõnealuse investeeringu teostamiseks abi. Seega abi üksnes moonutaks konkurentsi ühisturul, soodustamata abisaajale tegevusalade lisandumist. Seetõttu ei saa abi pidada EÜ asutamislepingu artikli 87 lõike 3 punkti c tähenduses majandustegevuse arengut soodustavaks, ilma et see mõjutaks ebasoovitavalt kaubandustingimusi määral, mis oleks vastuolus ühiste huvidega, ning pole seega ühisturuga kokkusobiv,
(4)

On asjakohane sätestada need kaks erandit tingimusel, et Itaalia võtab ranged kontrolli- ja ettevaatusmeetmed haiguse levikuohu vältimiseks.
(1)

Määruse (EÜ) nr 41/2007 IIC lisa punktis 7 on sätestatud maksimaalne päevade arv (192), mille jooksul võivad ühenduse laevad, mille kogupikkus on vähemalt 10 meetrit ja mille pardal on piimtraalid võrgusilma suurusega vähemalt 80 mm või passiivpüünised (sh seisevvõrgud, abarad ja nakkevõrgud) võrgusilma suurusega alla 220 mm, viibida ICES VIIe rajoonis 1. veebruarist 2007 kuni 31. jaanuarini 2008.
(4)

Esitatud andmeid silmas pidades ja kõnealuse määruse IIB lisa punktis 9.1 sätestatud arvutusmeetodi alusel tuleks Portugalile ajavahemikuks 1. veebruarist 2007 kuni 31. jaanuarini 2008 eraldada 21 täiendavat merepäeva laevade jaoks, mille pardal on punkti 3 alapunktiga a hõlmatud püügivahendid, 15 täiendavat merepäeva laevade jaoks, mille pardal on punkti 3 alapunktiga b hõlmatud püügivahendid ning 30 täiendavat merepäeva laevade jaoks, mille pardal on punkti 3 alapunktiga c hõlmatud püügivahendid.
(2)

SIRENE käsiraamatu viimane versioon, nagu see on esitatud komisjoni 22. septembri 2006. aasta otsustes 2006/757/EÜ (2) ja 2006/758/EÜ (3) SIRENE käsiraamatu muutmise kohta, ei sisalda sätet, mis oleks samaväärne jaos 2.3 sõnastatuga, nagu see oli otsuse 2003/19/EÜ vastuvõtmise ajal.
(3)

Nõukogu jõudis 5. detsembril 2006 järeldusele, et Tšehhi Vabariik, Läti Vabariik, Leedu Vabariik, Ungari Vabariik, Malta Vabariik, Poola Vabariik ja Sloveenia Vabariik on selles valdkonnas tingimused täitnud. Nõukogu jõudis 11. juunil 2007 järeldusele, et Eesti Vabariik ja Slovaki Vabariik on selles valdkonnas tingimused täitnud. Seetõttu on võimalik kindlaks määrata kuupäev, millest alates võib Schengeni infosüsteemi (SIS) käsitlevat Schengeni acquis’d nimetatud liikmesriikides kohaldada.
(3)

Brasiilia on algatanud rahvusvahelise biokütuste foorumi, et edendada säästlike biokütuste rahvusvahelist turgu ning vahetada kogemusi ja tihendada koostööd standardite ja koodide osas, et hõlbustada biokütustega kauplemist ning samuti parandada koostööd uurimistegevuse alal. Rahvusvahelisel biokütuste foorumil on esimeses etapis kuus osalist (Brasiilia, Ameerika Ühendriikide, India, Hiina ja Lõuna-Aafrika Vabariigi valitsused ning Euroopa Komisjon).
(5)

Kõnealuse toimeaine hindamisel on esile kerkinud terve rida küsimusi. Põhjavee saastamise riskihindamist ei olnud võimalik viia lõpule eelkõige seetõttu, et teavitaja esitatud haloksüfop-R’i kasutamisviiside puhul tekib rida metaboliite, mis on püsivad ning võivad kergesti imenduda põhjavette ja avaldada negatiivset mõju joogiveele. See tekitas probleeme, mida ei saadud teavitaja tähtajaks esitatud andmete põhjal lahendada. Lisaks on kättesaadavate andmete põhjal riskihindamine imetajate puhul jätkuvalt probleemiks. Seega ei olnud kättesaadava teabe põhjal võimalik järeldada, et haloksüfop-R vastab direktiivi 91/414/EMÜ I lisasse kandmise kriteeriumidele.
(40)

Ühenduse tootmisharu saadavaid eeliseid tuleb võrrelda võimalike halvemustega eelkõige kasutajate ja teataval määral ka tarbijate suhtes. Ühenduse tootjate pakutavate toodete maht ja valik väheneb. Selle põhjusteks on muuhulgas asjaolud, et ühenduse tootjad lähevad polüesterstaapelkiu tootmiselt üle muude toodete tootmisele (näiteks La Seda de Barcelona) ja Tergalil on rahalised raskused. Ühenduse turul on probleeme seoses teatavat tüüpi polüesterkiuga varustamisega ning ühenduse tootjad ei suuda või ei soovi teha nõudluse rahuldamiseks vajalikke pingutusi. Lisaks on tõenäoline, et tollimaksude kehtestamise põhjustab teatavat tüüpi polüesterstaapelkiudude, mida pole ühenduse turul piisavalt, hinnatõusu. Peale selle tuleb arvesse võtta asjaolu, et mõne polüesterstaapelkiu kasutaja kasumimarginaalid on väga madalad (eelkõige vooditarvete tootmises) ning et sellised kasutajad peavad polüesterstaapelkiu hinnatõusu suunama edasi tarbijatele või tegevuse lõpetama, kui kolmandates riikides tegutsevad konkurendid ei lase neil hindu tõsta.
(1)

Vastavalt Bulgaaria ja Rumeenia ühinemisakti artiklile 42 võib komisjon võtta üleminekumeetmeid, kui need üleminekumeetmed on vajalikud, et lihtsustada üleminekut uutes liikmesriikides kehtivalt korralt ühenduse veterinaar- ja fütosanitaareeskirjade kohaldamisest tulenevale korrale. Kõnealuste eeskirjade hulka kuuluvad metsapaljundusmaterjali turustamisega seotud eeskirjad.
(82)

Menetluse käigus on Poola ametiasutused välja pakkunud mitmeid kompenseerivaid meetmeid. Esiteks on Poola ametiasutused öelnud, et FSO on vähendanud oma müügivõrgustikku müügikohtade arvu vähendamise teel. Komisjon märgib aga, et kuna müük Poolas on järsult vähenenud ja mõnel müügikohal on FSO ees tähtaja ületanud võlgnevusi või nad on pankrotistunud, oli kõnealune ratsionaliseerimine vajalik elujõulisuse säilitamiseks ja müügikulude vähendamiseks. Lisaks sellele ei olnud mõni neist müügikohtadest FSO kontrolli all ning nende omanikud otsustasid FSO autode müügi lõpetada ja müüa muid tootemarke. Kõnealune meede ei ole seega FSO lisajõupingutus ega piira äriühingu turulviibimist rohkem, kui see on vajalik elujõulisuse taastamiseks. Seega ei saa seda kompenseeriva meetmena aktsepteerida.
(19)

EEFMA tegeles üksikasjalikult probleemiga, et vee lisamine gaasiõlisse muudab kütuse omadusi. Vesi annab emulsioonile toatemperatuuril piimja välimuse, samas gaasiõli on selge ja läbipaistev. Emulsiooni eripära seisneb selle püsivuses tsentrifuugimisel. Emulsiooni tiheduse intervall 842–870 kg/m3 on oluliselt kõrgem kui gaasiõlil, milleks on 820–845 kg/m3. Sama kehtib ka viskoossuse intervalli kohta temperatuuril 40 °C. Gaasiõli keskmine kütteväärtus on 10 500 kcal/kg, emulsioonil aga 9 300 kcal/kg. See vahe selgitab, miks emulsiooni keskmine kulu kilomeetri kohta on suurem kui gaasiõlil.
Jaotise 2.1.4 tabelile järgnevatesse selgitustesse lisatakse järgmine:

„Heading No 033: Privileged member of a Union citizen’s family format: code (1)

It can be indicated here whether the visa applicant is a privileged member of a Union citizen’s family, under Directive 2004/38/EC (to be ascertained by the consulting authority).

For the code to be used, see section 2.2.6.”
(5)

Lisaks kinnitas Euroopa Kohus, et Euratomi asutamislepingu artikli 2 punktiga e tehakse ühendusele ülesandeks tagada asjakohase järelevalve abil, et tuumamaterjale ei kasutataks muul kui ettenähtud eesmärgil, eristamata eesmärgist kõrvalekaldumiste olemust ja selle võimaliku toimumise tingimusi; lisaks on kõnealuses asutamislepingus VII peatüki sätete kirjeldamiseks kasutatud väljendi „julgeolekumeetmed” kohaldamisala laiem kui üksnes tuumamaterjalide kasutaja poolt teatatud eesmärgi asendamine teisega. Järelikult hõlmab see Euroopa Kohtu hinnangul ka füüsilise kaitse meetmeid. (2) Euroopa Kohus märkis oma otsuses 1/78 samuti, et kriminaalmenetluse ja väljaandmisega seotud sätted on seotud valdkondadega, mis kuuluvad liikmesriikide pädevusse. (3)